b'\n_START_ARTICLE_\nUzoritost\n_START_PARAGRAPH_\nNjegova Uzoritost je povijesni naslov iz po\xc4\x8dasti za oslovljavanje visokog plemstva te du\xc5\xbenosnika u raznim religijskim kontekstima.\n_START_SECTION_\nKatoli\xc4\x8danstvo\n_START_PARAGRAPH_\nDu\xc5\xbei, i vi\xc5\xa1e formalni, naslov je "Njegova (ili Va\xc5\xa1a, obra\xc4\x87aju\xc4\x87i se kardinalu izravno) preuzvi\xc5\xa1ena uzoritost". Patrijarsi Isto\xc4\x8dnih katoli\xc4\x8dkih Crkava koji su ujedno i kardinali, mogu se naslovljavati kao "uzoriti" ili, posebno za isto\xc4\x8dne katoli\xc4\x8dke  Crkve, gdje se patrijarsi oslovljavaju sa Njegovo bla\xc5\xbeenstvo._NEWLINE_Iako se naslov izbjegava kod mnogih pojedinaca drugih vjera ili denominacija kr\xc5\xa1\xc4\x87anstva, naslov se slu\xc5\xbebeno odr\xc5\xbeava u me\xc4\x91unarodnoj diplomaciji, bez obzira na njezine doktrinarne, filozofske i teolo\xc5\xa1ke korijene.\n_START_SECTION_\nPravoslavlje\n_START_PARAGRAPH_\nNadbiskupi Pravoslavne Crkve se naslovljavaju stilovima bla\xc5\xbeenstvo ili uzoritost. Naslov Ekumenskog carigradskog patrijarha je Njegova svesvetost. Patrijarh Aleksandrije, Antiohije i Jeruzalem, kao i gruzijski, srpski, bugarski i ruski patrijarsi nazivaju se "Njegova Svetosti", dok se rumunjski patrijarsi naslovljavaju kao "Njegovo Bla\xc5\xbeenstvo"._NEWLINE_U Orijentalnom pravoslavlju biskupi metropoliti se naslovljavaju kao Njegova Uzoritost te nadbiskup Ohrida i Makedonije kao Njegovo Bla\xc5\xbeenstvo.\n_START_SECTION_\nOstale religije\n_START_PARAGRAPH_\nTako\xc4\x91er se neformalno koristi, u islamu za oslovljavanje vrlo \xc4\x8dasnih vjerskih vo\xc4\x91a. Na primjer, imam \xc5\xa1kole Sunni Barelwi se uobi\xc4\x8dajeno naslovljava ovim naslovom. _NEWLINE_Tsem Tulku Rinpoche, tibetanski budisti\xc4\x8dki tulku od Gelugpa, redovni\xc4\x8dkog reda, koji predsjedava dharma sredi\xc5\xa1tem u Maleziji se naziva Njegovom Uzorito\xc5\xa1\xc4\x87u.'